钦定古今图书集成/明伦汇编/官常典/第753卷 > 徐士骧
## 钦定古今图书集成/明伦汇编/官常典/第753卷 > 徐士骧

按《吉水县志》：“士骧，字公让。崇祯癸未，献孽躏吉州，士
骧携妻子避邑之东山。贼获之，士骧以死自矢，嘱其
妻谨守名节。执至伪营，贼将欲官之，士骧厉声曰：‘我
天朝臣子，肯同尔作贼耶？不屈，见一井，急投下。贼缒出，劓其鼻，披断一臂，士骧骂不绝口。贼怒甚，乃刳心
剥肤，备极痛楚而卒’。”